मछली का तेल
मछली के ऊतकों से निर्मित तेल मछली का तेल (Fish oil) कहलाता है। मछली के तेल में ओमेगा-३ वसा अम्ल (EPA तथा DHA) होते हैं जो शरीर के शोथ (inflammation) को कम करते हैं। इनके अन्य स्वास्थ्य लाभ भी हैं। किन्तु यह बात अभी तक सिद्ध नहीं की जा सकी है कि मछली के तेल के सेवन से हृदयाघात नहीं होता।
हेपेटाइटिस ई
यकृतशोथ ङ (हेपेटाइटिस ई) एक जलजनित रोग है और इसके व्यापक प्रकोप का कारण दूषित पानी या भोजन की आपूर्ति है। प्रदूषित पानी इस महामारी को बढ़ा देता है और स्थानीय क्षेत्रों में छिटपुट मामलों के स्रोत कच्चे या अधपके शेलफिश को खाना होता है। इससे वायरस के फैलने की संभावना अधिक होती है। हालाकि अन्य देशों की तुलना में भारत के लोगों में हेपेटाइटिस ई न के बराबर होता है। बंदर, सूअर, गाय, भेड़, बकरी और चूहे इस संक्रमण के प्रति संवेदनशील हैं।